OpenLLM-France/wikimedia huggingface dataset:
# Jason de Vos

Jason de Vos (London, 2 de gener de 1974) és un exfutbolista canadenc de la dècada de 2000.
Fou 49 cops internacional amb la selecció del Canadà. Pel que fa a clubs, destacà a Dundee United, Wigan Athletic FC i Ipswich Town FC.

## Referències

* ↑ «Association announces All-Time Canada XI - men's team - Canada Soccer». Arxivat de l'original el 27 de novembre 2012. [Consulta: 31 agost 2016].
* ↑ Canada - Record International Players - Rec.Sport.Soccer Statistics Foundation
* ↑ The PFA Footballers' Who's Who 2008–09. Mainstream Publishing, 2008, p. 120. ISBN 978-1-84596-324-8.
* ↑ Jason de Vos a National-Football-Teams.com (anglès)
# Grisel

Grisel és un municipi d'Aragó situat a la província de Saragossa i enquadrat a la comarca de Tarassona i el Moncayo.
# Coraje (pel·lícula)

Coraje és una pel·lícula peruana de 1998 dirigida per Alberto Durant. La pel·lícula gira entorn de la figura de l'activista peruana María Elena Moyano, activista pels drets humans al Perú i assassinada pel grup terrorista Sendero Luminoso.

## Sinopsi

La pel·lícula és un biopic sobre la dirigent veïnal i feminista María Elena Moyano (Olenka Cepeda). La trama se centra entre el moment en què el districte de Lima de Villa El Salvador va ser premiat amb el Premi Príncep d'Astúries de la Concòrdia en 1987, gràcies al moviment veïnal organitzat, entre altres persones, per Moyano, i el 15 de febrer de 1992, dia en què Moyano va ser assassinada per Sendero Luminoso, a causa del seu discurs a favor de la democràcia i en contra de la violència senderista.

## Premis

* Colón d'Or del Público al millor llargmetratge i Millor actriu (Olenka Cepeda) al Festival de Cinema Iberoamericà de Huelva
* Gran Premi OCIC al Festival Internacional de Cinema de Viña del Mar
* Premi del Públic al Chicago Latino Film Festival

## Referències

* ↑ «La hora final: 11 películas sobre la época del terrorismo que todo peruano debe ver», 11-09-2017. [Consulta: 1r abril 2019].
* ↑ «Coraje» (en anglès), 04-09-2015. [Consulta: 6 setembre 2020].
* 1 2 «Coraje / Alberto Durant» (en castellà). [Consulta: 6 setembre 2020].
* 1 2 3 4 «Coraje» (en castellà). [Consulta: 6 setembre 2020].

## Enllaços externs

* Coraje a YouTube
# Lignières-la-Carelle

Lignières-la-Carelle és un municipi francès situat al departament del Sarthe i a la regió de País del Loira. L'any 2007 tenia 375 habitants.

## Demografia
### Població

El 2007 la població de fet de Lignières-la-Carelle era de 375 persones. Hi havia 132 famílies de les quals 28 eren unipersonals (24 homes vivint sols i 4 dones vivint soles), 32 parelles sense fills, 68 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 141 habitatges, 134 eren l'habitatge principal de la família, 4 eren segones residències i 2 estaven desocupats. 138 eren cases i 3 eren apartaments. Dels 134 habitatges principals, 115 estaven ocupats pels seus propietaris, 17 estaven llogats i ocupats pels llogaters i 2 estaven cedits a títol gratuït; 1 tenia una cambra, 6 en tenien dues, 9 en tenien tres, 27 en tenien quatre i 91 en tenien cinc o més. 114 habitatges disposaven pel capbaix d'una plaça de pàrquing. A 39 habitatges hi havia un automòbil i a 88 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Lignières-la-Carelle el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 12 | 75 a 79 | 8 |
| 4 | 70 a 74 | 4 |
| 0 | 65 a 69 | 0 |
| 4 | 60 a 64 | 8 |
| 12 | 55 a 59 | 4 |
| 12 | 50 a 54 | 8 |
| 20 | 45 a 49 | 12 |
| 20 | 40 a 44 | 16 |
| 20 | 35 a 39 | 20 |
| 4 | 30 a 34 | 16 |
| 8 | 25 a 29 | 4 |
| 8 | 20 a 24 | 8 |
| 40 | 15 a 19 | 4 |
| 16 | 10 a 14 | 32 |
| 16 | 5 a 9 | 16 |
| 8 | 0 a 4 | 8 |

## Economia

El 2007 la població en edat de treballar era de 265 persones, 202 eren actives i 63 eren inactives. De les 202 persones actives 191 estaven ocupades (104 homes i 87 dones) i 11 estaven aturades (8 homes i 3 dones). De les 63 persones inactives 26 estaven jubilades, 23 estaven estudiant i 14 estaven classificades com a «altres inactius».

### Ingressos

El 2009 a Lignières-la-Carelle hi havia 139 unitats fiscals que integraven 385 persones, la mediana anual d'ingressos fiscals per persona era de 19.888 €.

### Activitats econòmiques

L'any 2000 a Lignières-la-Carelle hi havia 8 explotacions agrícoles que ocupaven un total de 432 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles
* Résumé statistique Fitxa resum de dades estadístiques de Lignières-la-Carelle a l'INSEE.
* Évolution et structure de la population Fitxa amb el detall de dades de Lignières-la-Carelle a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Antoni Roig

Antoni Roig és el nom dels següents personatges:
* Antoni Roig i Civera: Dramaturg valencià.
* Antoni Roig i Copons: Indià de Torredembarra que va crear el Patronat Antoni Roig.
* Antoni Roig Cuart: Polític mallorquí del PSIB. Fou cap de l'oposició a l'ajuntament de Palma durant dues legislatures.
* Antoni Roig Muntaner: Químic i polític mallorquí. Fou el rector de la Universitat de les Illes Balears.
* Antoni Roig Sierra: Músic i escultor mallorquí, component dels grups de música tradicional Música Nostra i Al-Mayurqa.
# Donkey Kong Country 3

Donkey Kong Country 3 és un videojoc de SNES i GameBoy Advance, creat per Nintendo, amb la classificació d'edats per PEGI, que en prohibeix l'ús a menors de tres anys.

## Sinòpsi del joc

En Dixie Kong, que és una mona, va anar a buscar el seu company Diddy, que estava en una habitació a dalt d'un arbre. Lloc que hi ha una nota que posava: «M'he anat amb en DK a explorar les illes. Tornarem demà.». I llavors en Donkey Kong i en Diddy, en Diddy ja sabia que no anirien més enllà de la platja i els va anar a buscar.

## Personatges

* Dixie Kong:és una mona que té els cabells llargs amb una boïna rosa que no se'n separa.
* Kiddy Kong:un mico, el cosí de Funky Kong ajuda en Dixie a trobar el seu amic Diddy.
* Diddy Kong:un mico, l'amic especial d'en Dixie.
* Funky Kong: l'especialista en vaixells i llanxes. És el que s'encarrega del bon pas al Kremisferi Nord
* Kranky Kong :el més vell de tots els Kong.
# Glícia

«Glícia» té aquests significats:
* Marc Claudi Glícia, llegat romà
* Lex Glicia, suposada llei establerta per Marc Claudi Glícia tractava sobre testaments.
# Lechnica

Lechnica és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1319.
# Arius goniaspis

Arius goniaspis és una espècie de peix de la família dels àrids i de l'ordre dels siluriformes.

## Morfologia

Els mascles poden assolir els 62 cm de llargària total.

## Distribució geogràfica

Es troba des de Moçambic i Madagascar fins a Sri Lanka, la costa oriental de l'Índia, Bangladesh, Myanmar i Sumatra.

## Referències

* ↑ uBio (anglès)
* ↑ Cuvier, G. & A. Valenciennes. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. (BOOK), Nov., v. 15: i-xxxi + 1-540.
* ↑ BioLib (anglès)
* 1 2 FishBase (anglès)
* ↑ Eccles, D.H. 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma, Itàlia. 145 p.
* ↑ Ng, H.H. i J.S. Sparks 2003. The ariid catfishes (Teleostei: Siluriformes: Ariidae) of Madagascar, with the description of two new species. Occ. Pap. Mus. Zool. Univ. Mich. 735:1-21.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jayaram, K.C. 1984. Ariidae. A W. Fischer i G. Bianchi (eds.) FAO species identification sheets for fishery purposes. Western Indian Ocean fishing area 51. Vol. 1. FAO, Roma, Itàlia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dundaga

El municipi de Dundaga (en letó: Dundagas novads) és un dels 110 municipis de la República de Letònia, que es troba localitzat al nord-oest del país bàltic, i que té com a capital la localitat de Dundaga. El municipi va ser creat l'any 2009 després d'una reorganització territorial.

## Ciutats i zones rurals

* Dundagas pagasts (zona rural)
* Kolkas pagasts (zona rural)

## Població i territori

La seva població està composta per un total de 4.878 persones (2009). La superfície del municipi té uns 675,6 kilòmetres quadrats, i la densitat poblacional és de 7,22 habitants per kilòmetre quadrat.

## Referències

* ↑ «Iedzivotaju skaits Latvija 2009.gada 14.janvari, pašvaldibu velešanu izsludinašanas diena» (en letó). Comissió Central d'Elecció de la República de Letònia. Arxivat de l'original el 2012-04-06. [Consulta: 8 gener 2015].
* ↑ «Administrativi teritorialais iedalijums» (doc) (en letó). Ministeri de Protecció del Medi Ambient i Desenvolupament Regional, 2008. Arxivat de l'original el 2012-04-26. [Consulta: 8 gener 2015].
# Següeda

Següeda (francès Saiguède) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Jeremias Benjamin Richter

Jeremias Benjamin Richter (10 de març del 1762, Jelenia Góra, Silèsia - 14 d'abril de 1807, Berlín) fou un químic prussià fundador de l'estequiometria. Richter fou alumne de Kant. L'any 1794 va ser oficial de mineria a Breslau i l'any 1800 va ser nomenat assessor del departament de mines i químic a la fàbrica reial. És un dels creadors de la química moderna. Al començament de les seves investigacions va tenir molts de problemes per tal que la gent acceptes les seves idees perquè algunes de les seves suposicions eren incorrectes. A més a més la seva manera d'escriure fou molt confosa a causa del seu interès per les matemàtiques.
Una de les contribucions més importants a l'anàlisi química de Richter fou la invenció de la valoració, una tècnica per a la determinació de concentracions d'àcids o de bases mitjançant la mesura de volums de base (acidimetria) o d'àcid (alcalimetria), respectivament, que els neutralitzaven. Aquesta tècnica la posà a punt en una investigació, entre 1792 i 1802, sobre les composicions de les sals neutres quan comprovà les equivalències entre bases i àcids a les reaccions de neutralització química. Fou el creador del concepte d'equivalent químic i de l'estequiometria, que ell definí (1792) com: L'estequiometria és la ciència que mesura les proporcions quantitatives o relacions de massa en la qual els elements químics estan implicats.
En els seus estudis va descobrir una de les quatre lleis ponderals, bàsiques en la química, la llei de les proporcions recíproques: Les masses d'elements diferents que es combinen amb una mateixa massa d'un element donat són les masses relatives d'aquells elements quan es combinen entre si, o bé múltiples o submúltiples d'aquestes masses.

## Obres

* Über die neuren Gegenstände in der chemie (1792-1802)
* Der stochiometrie oder messkuns chemicher elemente (1792-1794)
* Anfangsgründe der stöchiometri (1792-1794)
# Glòbul de Bok

Un glòbul de Bok és un núvol fosc de pols i gas dens en el que a vegades es produeix formació estel·lar. Els glòbuls de Bok es troben en les regions HII, i normalment presenten una massa d'unes 10–50 masses solars dins una regió d'un any llum aproximadament de diàmetre. Contenen hidrogen molecular (H₂), òxids de carboni i heli, i al voltant d'un 1% de la massa de pols de silicat. Els glòbuls de Bok normalment formaran sistemes d'estrelles binàries o múltiples
Els glòbuls de Bok els va observar per primera vegada l'astrònom Bart Bok als anys 40. El 1947 Bok va publicar la hipòtesi que aquests núvols fossin 'semblants als capolls dels cucs de seda' que estaven patint un col·lapse gravitacional per a formar noves estrelles. Aquesta hipòtesi era difícil de verificar degut a les dificultats d'observació, ja que els núvols de pols que les envolten enfosquien tot l'espectre de llum visible que poguessin emetre. El 1990, una anàlisi observacional en infraroig va poder confirmar que dins del glòbuls de Bok existia formació estel·lar. Observacions posteriors han revelat que alguns glòbuls de Bok contenen fonts calentes, alguns contenen objectes Herbig-Haro, i alguns mostren ejeccions de gas molecular. Estudis amb línies d'emissió d'ona mil·limétrica han mostrat proves del col·lapse del material en protoestrelles en acreció.
Els glòbuls de Bok encara estan subjectes a intensa recerca, ja que la seva estructura i densitat encara són desconegudes tot i saber que són els objectes més freds de l'univers (fins s 8 kèlvins)

## Vegeu també

* Núvol molecular
* Glòbuls de Thackeray

## Referències

* 1 2 Clemens D.P., Yun, J.L., Heyer M.H. (1991). Bok globules and small molecular clouds – Deep IRAS photometry and (C-12)O spectroscopy, Astrophysical Journal Supplement, v.75, p.877.
* ↑ Launhardt R., Sargent A.I., Henning T., i cols. (2002). Binary and multiple star formation in Bok globules, Proceedings of IAU Symposium No. 200 on The Formation of Binary Stars. Eds Reipurth & Zinnecker, p.103.
* ↑ Bok, B. J., Reilly, E. F. (1947). Small Dark Nebulae, Astrophysical Journal, v.105, p.255.
* ↑ Yun J.L., Clemens D.P. (1990). Star formation in small globules – Bart Bok was correct, Astrophysical Journal, v.365, p.L73.
* ↑ Reipurth, B., Heathcote, S., & Vrba, F. (1992), Star formation in Bok globules and low-mass clouds. IV - Herbig-Haro objects in B335, Astronomy & Astrophysics, v.256, p.225.
* ↑ Yun, J. L., & Clemens, D. P. (1992). Discovery of outflows from young stellar objects in BOK globules, Astrophysical Journal, v.385, p.L21.
* ↑ Zhou, S., Evans, N. J., II, Kömpe, C., & Walmsley, C. M. (1993). Evidence for protostellar collapse in B335, Astrophysical Journal, v.404, p.232.

## Enllaços externs

* Article from American Scientist Arxivat 2003-06-29 a Wayback Machine. (maig-juny 2001)(anglès)
* Una estrella formant-se (anglès)
# Comtat d'Huron (Canadà)

El Comtat d'Huron és un comtat de la província canadenca d'Ontario. Està situada a la costa del sud-est del llac Huron, a la part sud-est d'Ontario. La capital del comtat és Goderich (Canadà). La població era de 60.220 habitants el 1996 i de 59.701 habitants el 2001. És una zona eminentment rural, el comtat agrícola més productiu d'Ontario que té especial cura dels edificis patrimonials on es pot fer senderisme i ciclisme.
Es subdivideix en la ciutat de Golderich (Canadà) i els municipis de Ashfield–Colborne–Wawanosh, Bluewater, Central Huron (Canadà), Howick (Canadà), Huron East (Canadà), Morris-Turnberry (Canadà), North Huron (Canadà) i South Huron (Canadà). Els límits dels municipis de la comarca estan en vigor des de 2001, quan el govern provincial va imposar diverses fusions en tota la província.

## Referències

* ↑ «Cens de la població». http://www12.statcan.ca. Estadistics Canada. Arxivat de l'original el 1 de febrer 2014. [Consulta: 29 gener 2014].
* ↑ «The County of Huron». huroncounty.ca. Govern del comtat d'Huron. [Consulta: 29 gener 2014].

## Enllaços externs

* Pàgina oficial del govern del comtat d'Huron
* Pàgina turística del comtat d'Huron
* Festival de teatre Blyth
* Llocs històrids del comtat d'Huron Arxivat 2011-09-27 a Wayback Machine.
* Diari del comtat d'Huron Arxivat 2014-02-01 a Wayback Machine.
# Compacta (gènere)

Compacta és un gènere d'arnes de la família Crambidae.

## Taxonomia

* Compacta capitalis (Grote, 1881)
* Compacta hirtalis (Guenée, 1854)
* Compacta hirtaloidalis (Dyar, 1912)
* Compacta nigrolinealis (Warren, 1892)

## Referències

* ↑ «GlobIZ search». Global Information System on Pyraloidea. [Consulta: 19 febrer 2011].
# Lechriodus fletcheri

Lechriodus fletcheri és una espècie de granota que viu a Austràlia.

## Referències

* Lemckert et al (2004). Lechriodus fletcheri. Llista Vermella de la UICN, Unió Internacional per a la Conservació de la Natura, 2006. Consultat el 24 d'abril del 2008. (en anglès).
# Arius heudelotii

Arius heudelotii és una espècie de peix de la família dels àrids i de l'ordre dels siluriformes.

## Morfologia

Els mascles poden assolir els 83 cm de llargària total i els 8,5 kg de pes.

## Distribució geogràfica

Es troba des de Mauritània fins al Gabon, incloent-hi la conca inferior del riu Níger i el riu Gàmbia.

## Referències

* ↑ uBio (anglès)
* ↑ Cuvier, G. & A. Valenciennes. 1840. Histoire naturelle des poissons. Tome quinzième. Suite du livre dix-septième. Siluroïdes. Hist. Nat. Poiss. (BOOK), Nov., v. 15: i-xxxi + 1-540.
* ↑ BioLib (anglès)
* 1 2 FishBase (anglès)
* ↑ IGFA 2001. Database of IGFA angling records until 2001. IGFA, Fort Lauderdale, Estats Units.
* ↑ Paugy, D., K. Traoré i P.S. Diouf 1994. Faune ichtyologique des eaux douces d'Afrique de l'Ouest. p.35-66. A G.G. Teugels, J.F. Guégan i J.J. Albaret (eds.) Biological diversity of African fresh- and brackish water fishes. Geographical overviews presented at the PARADI Symposium, Senegal, 15-20 novembre del 1993. Ann. Mus. R. Afr. Centr., Sci. Zool., 275:177 p.
* ↑ Diouf, P.S. 1996. Les peuplements de poissons des milieux estuariens de l'Afrique de l'Ouest: L'exemple de l'estuaire hyperhalin du Sine-Saloum. Université de Montpellier II. Thèses et Documents Microfiches Núm.156. ORSTOM, París. 267 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Schneider, W. 1990. FAO species identification sheets for fishery purposes. Field guide to the commercial marine resources of the Gulf of Guinea. Prepared and published with the support of the FAO Regional Office for Africa. FAO, Roma, Itàlia. 268 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Duncott

Duncott és una concentració de població designada pel cens dels Estats Units a l'estat de Pennsilvània. Segons el cens del 2000 tenia 76 habitants.

## Demografia

Segons el cens del 2000, Duncott tenia 76 habitants, 36 habitatges, i 23 famílies. La densitat de població era de 172,6 habitants per quilòmetre quadrat.
Dels 36 habitatges en un 16,7% hi vivien nens de menys de 18 anys, en un 38,9% hi vivien parelles casades, en un 16,7% dones solteres, i en un 36,1% no eren unitats familiars. En el 27,8% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,11 i el nombre mitjà de persones que vivien en cada família era de 2,57.
Per edats la població es repartia de la següent manera: un 14,5% tenia menys de 18 anys, un 2,6% entre 18 i 24, un 22,4% entre 25 i 44, un 28,9% de 45 a 60 i un 31,6% 65 anys o més.
L'edat mediana era de 54 anys. Per cada 100 dones de 18 o més anys hi havia 75,7 homes.
La renda mediana per habitatge era de 35.625 $ i la renda mediana per família de 41.250 $. Els homes tenien una renda mediana de 28.750 $ mentre que les dones 15.625 $. La renda per capita de la població era de 18.577 $. Entorn del 20% de les famílies i el 28,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Duncott». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Duncott». American Fact Finder. Oficina del Cens dels Estats Units, 12-01-2010.
# Segle XXXI aC

El segle XXXI aC és un període de l'edat antiga que va des de l'any 3100 aC fins al 3001 aC i està marcat pel desenvolupament paral·lel de civilitzacions a diferents punts del planeta.

## Política

Memfis esdevé la capital de l'Egipte unificat i una de les ciutats més importants del món. Emergeixen nous actors polítics, com Kish, Elam o els fenicis, que rivalitzen per obtenir el control regional, mentre continua el poder dels pobles mediterranis i orientals sorgits en segles anteriors.
Lluny d'aquest arc, cal destacar el poblament del Perú, amb els avantpassats de la civilització de Caral, una de les més antigues del continent americà. La cultura dels kurgans es va desenvolupar a les muntanyes eurasiàtiques.

## Economia i societat

Es produeix un auge de l'ús del coure, més apte per fer armes que la pedra, difícil de treballar. Això provoca l'aparició d'artesania derivada del metall i noves necessitats d'importar minerals.

## Invencions i descobriments

Els pobles indis dissenyen un sistema de clavegueram i irrigació que permet assegurar aigua potable i millorar les condicions de salubritat de les urbs en expansió. Sistemes d'aqüeductes i preses sorgeixen amb idèntica funció a Sumer.
Alguns estudiosos sostenen que pels volts del 3100 aC es va domesticar el cuc de seda a la Xina, si bé les primeres proves segures daten de segles més endavant. La seda serà un dels productes més apreciats pels comerciants estrangers en el futur.

## Art, cultura i pensament

Es comença a construir el cercle megalític de Stonehenge, de finalitats religioses però no gaire clares. Aquest indret ha esdevingut un símbol del druïdisme celta (tot i que és força anterior) i seu de presumptes ensenyaments esotèrics. També ha estat suggerit que funcionava com un observatori astrològic, fet que demostraria l'existència de creences avançades a Europa per aquesta data.
A Mesopotàmia es construeixen els ziggurats com a temples per al creixent panteó dels sumeris i pobles veïns. Cada divinitat, patrona d'un aspecte de la vida, exigia un tipus de culte, sovint amb elements secrets.
La Xina se suma als pobles amb escriptura, a partir de l'ús d'ideogrames que mantindrà en les evolucions posteriors.